У некаторых раёнах сакральнымі прызнаваліся выкапнёвыя жалезныя сякеры. Такі вялікі ‹‹молат Іллі-Прарока›› ў якасці рэліквіі захоўваўся ў алтары аднаго з храмаў былога Бельскага павету на Смаленшчыне. У 1897г. яго перадалі ў сховішча Смаленскага Царкоўна-археалагічнага камітэта [6, c. 35 ]. У літаратуры ёсць згадкі пра знойдзенага ў 1684г. у Віцебску ў развалінах старога будынка залатога ідала Перуна. Быццам бы яго разрубілі на часткі і адну нават паслалі папе Рымскаму [ 59, c. 73-74 ].